*Projekts*

2021. gada Rīkojums Nr.

Rīgā (prot.Nr.   . §)

**Par valstij piekrītošā nekustamā īpašuma “Veccensoņi” Asares pagastā, Aknīstes novadā, nodošanu Aknīstes novada pašvaldības īpašumā**

1. Saskaņā ar Civillikuma 417.pantu, Komerclikuma 317.panta trešo daļu un Publiskas personas mantas atsavināšanas likuma 42. panta pirmo daļu, 42.1 un 43. pantu Valsts ieņēmumu dienestam nodot bez atlīdzības Aknīstes novada pašvaldības īpašumā valstij piekrītošo būvju īpašumu “Veccensoņi”, Asares pagastā, Aknīstes novadā (kadastra Nr.56445040004), kas sastāv no dzīvojamās ēkas (būves kadastra apzīmējums Nr. 56440040268004),  kūts (būves kadastra apzīmējums Nr. 56440040268005) un šķūņa (būves kadastra apzīmējums Nr. 56440040268006) (turpmāk – nekustamais īpašums), lai saskaņā ar likuma "Par pašvaldībām" 15. panta pirmo daļu tās izmantotu pašvaldības autonomās funkcijas īstenošanai.

2. Aknīstes novada pašvaldībai nekustamo īpašumu bez atlīdzības nodot valstij, ja tās vairs netiek izmantotas šā rīkojuma 1. punktā minētās funkcijas īstenošanai.

3. Pilnvarot Aknīstes novada pašvaldību parakstīt nostiprinājuma lūgumu par īpašuma tiesību nostiprināšanu valstij uz nekustamo īpašumu, kā arī veikt citas nepieciešamās darbības nekustamā īpašuma ierakstīšanai zemesgrāmatā.

4. Aknīstes novada pašvaldībai, nostiprinot zemesgrāmatā īpašuma tiesības uz nekustamo īpašumu:

4.1. nostiprināt īpašuma tiesības zemesgrāmatā uz valsts vārda Vides aizsardzības un reģionālās attīstības ministrijas personā vienlaikus ar Aknīstes novada pašvaldības īpašuma tiesību nostiprināšanu;

4.2. norādīt, ka īpašuma tiesības nostiprinātas uz laiku, kamēr Aknīstes novada pašvaldība nodrošina šā rīkojuma 1. punktā minētās funkcijas īstenošanu vai tiek īstenotas šā rīkojuma 5. punktā minētās darbības;

4.3. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.

5. Atļaut Aknīstes novada pašvaldībai nojaukt nekustamo īpašumu, lai īstenotu šā rīkojuma 1. punktā minēto funkciju, un pēc būvju nojaukšanas nodrošināt attiecīgu ierakstu dzēšanu zemesgrāmatā un Nekustamā īpašuma valsts kadastra informācijas sistēmā.

6. Šā rīkojuma 4.3. apakšpunktā minēto aizliegumu – apgrūtināt nekustamo īpašumu ar hipotēku – nepiemēro, ja būves tiek ieķīlāts par labu valstij (Valsts kases personā), lai saņemtu Eiropas Savienības fondu atbalstu.

Ministru prezidents A.K. Kariņš

Vides aizsardzības un reģionālās attīstības ministrs A.T. Plešs